Landbou / Vraag / Skaap het probleme om te sluk
Vra vir Faffa Skaap het probleme om te sluk
Ons het 'n Dorperooi wat vreeslik slym en skuim spoeg en dit lyk of sy nie voedsel kan sluk nie. Hoe kan ons vasstel wat die oorsaak is? Antwoord
Die eerste ding waaraan ek dink, is hondsdolheid en in so ‘n geval wil ek nie graag aan haar “krap” nie! Dan het ek ook al skuim en spoegloop gesien by lamsiekte waar die dier nie kan sluk nie – word veroorsaak deur “pika” – ‘n toestand waar diere (veral beeste, maar ook skape) aan bene of “karkasse” soos skilpaddoppe vreet. Ook waar mense hoendermis in lekke of voer sit.
Dan het ek ‘n vriend wat sy skape in ‘n aartappelland ingejaag het en gekry het dat ‘n artappel in die keel vassit – indien dit gebeur, kan enige “iets” van daardie grootte mos in die keel vassit! En dan kan tandprobleme – ‘n slegte tand, los tande, tande wat onegalig afslyt, skape wat wissel – ook lei tot “kwyl” simptome. Ook hieroor is daar al voorheen op die webwerf geskryf.
Wees dus maar versigtig – hondsdolheid maak mense dood! Ek sal so ‘n geval dan eerder veerts toe vat – hy kan die dier deeglik ondersoek en selfs ‘n maagbuis in die keel afdruk om ‘n “verstopping” los te kry. Geskryf deur: dr. Dave Midgley, Veeartskonsultant (dave.midgley@vodamail.co.za)
Tande Pensmis in skaap se mond
Sal jy dit oorweeg om in die huidige ekonomiese omstandighede grond te koop, as jy kon?
Suid-Afrikaanse kundigheid is deurslaggewend om 400 000 ha landerye onder besproeiing in Soedan staan te maak. Charl van Rooyen van Landbouweekblad het die projek besoek. (Artikel in LBW van 5 Augustus 2106). Foto: Jenaan